wickkiey/tamil-wikipedia-chunked huggingface dataset:
# தமிழ் நடைக் கையேடு

## உருவாக்கத்தில் பங்கேற்றோர்

இந்திய மொழிகளின் நடுவண் நிறுவனத்தின் மேனாள் இயக்குநரான இ. அண்ணாமலையின் நெறியாள்கையின்கீழ், அந்நிறுவனத்தின் வ. ஞானசுந்தரம், மொழி அறக்கட்டளையின் பா. ரா. சுப்பிரமணியன் ஆகியோர் இக்கையேட்டினைப் பதிப்பித்து வெளியிட்டனர். இந்திய மொழிகளின் நடுவண் நிறுவனத்தின் சார்பில் வ. ஞானசுந்தரம், க. இராமசாமி ஆகியோரும், தமிழ்ப் பல்கலைக்கழகத்தின் சார்பில் இராம. சுந்தரம், கி. அரங்கன், மு. சுசீலா ஆகியோரும், மொழி அறக்கட்டளையின் சார்பில் எஸ். ராமகிருஷ்ணன், பா. ரா. சுப்பிரமணியன், கே. நாராயணன் ஆகியோரும் இக்கையேட்டை உருவாக்கும் பணியில் ஈடுபட்டனர்.
# தமிழ் நடைக் கையேடு

## உள்ளடக்கம்

இக்கையேட்டில் நிறுத்தற்குறிகளைப் பயன்படுத்தும் முறை, சொற்களைச் சேர்த்தும் பிரித்தும் எழுதுவதற்கான அடிப்படைகள் ஆகியவை விவரிக்கப்பட்டுள்ளதோடு, சந்தி விதிகள் பட்டியல் மூலமும், எடுத்துக்காட்டுக்கள் வழியும் விளக்கப்பட்டுள்ளன. பொருள் தெளிவு சிதைவுறா வண்ணம் உரிய சொற்களைப் பொருத்தமான இடங்களில் பயன்படுத்தும் முறை, பிறமொழிச் சொற்களைத் தமிழில் எழுதும்போது கடைப்பிடிக்க வேண்டிய எழுத்துப்பெயர்ப்பு உள்ளிட்ட முறைமைகள், அடிக்குறிப்பு, துணைநூற்பட்டியல் முதலானவற்றை ஆய்வுக்கட்டுரைகளில் எழுதும் முறை போன்றன விளக்கப்பட்டுள்ளன.
# திருக்கோயில் (இதழ்)

**திருக்கோயில்** என்பது ஓர் ஆன்மீக தமிழ் இதழ். இது தமிழ்நாடு அரசு இந்து சமய அறநிலையத் துறையால் 1958 இல் இருந்து நடத்தப்படுகிறது.
# திருக்கோயில் (இதழ்)

## தோற்றம்

1958 இல் தொடங்கப்பட்ட திருக்கோயில் இதழ் இந்து சமயக் கோட்பாடுகள், திருக்கோயில் வரலாறுகள், மகான்கள் மற்றும் அடியார்களின் திருத்தொண்டுகள் மற்றும் வரலாறுகள், ஆன்மீகம் சார்ந்த வாழ்வியல் வழிகாட்டுதல்கள், அறக்கருத்துகள் ஆகியவை இதன் உள்ளடக்கங்கள். தமிழ் இலக்கிய, ஆன்மீக அறிஞர்கள் பலர் இதில் பங்கேற்று எழுதியுள்ளனர். கிருபானந்தவாரியார், ம.பொ.சிவஞானம், மு.அருணாச்சலம், கி.வா.ஜகந்நாதன், ந.சுப்புரெட்டியார், டி.என்.சிங்காரவேலு, அருணை வடிேவல் முதலியார், க.வச்சிரவேலர், கி.ஆ.பெ.விசுவநாதம், என்.சேதுராமன், க.த.திருநாவுக்கரசு, சுத்தானந்தபாரதியார், ச.வே.சுப்பிரமணியம், வ.சுப.மாணிக்கம், முனைவர் இரா.கலைக்கோவன், நாராயண வேணுகோபால நாயக்கர், மு.அருணகிரி, மற்றும் இந்திய ஆட்சிப் பணியில் உள்ள பலர் இதில் பங்களித்துள்ளனர்.
# திருக்கோயில் (இதழ்)

## இதழ்ஆசிரியர்கள்

திருக்கோயில் இதழின் அலுவல் வழி சிறப்பு ஆசிரியராகவும் வெளியீட்டாளராகவும் இந்து சமய அறநிலையத்துறை ஆணையர் இருக்க, ஆசிரியர்களாக 1958இல் இருந்து நா.ர.முருகவேள், அமிர்தலிங்கம்ஆகியோர் ஆசிரியர்களாக இருந்தனர். அவருக்குப்பின் திரு தேவேந்திரன், திரு தெ ப ஏகாம்பரம், திரு இரா. இரகுநாதன் ஆகியோர் இதழ் ஆசிரியராக இருந்தனர். அலுவல் முறையில் துறையின் ஆணையர் சிறப்பாசிரியராகவும் வெளியீட்டாளராகவும் இருப்பது வழக்கம். அவ்வகையில் தற்பொழுது ஆணையர் **ஜெ.குமரகுருபரன்,** **இ.ஆ.ப**. அவர்கள் சிறப்பாசிரியராகவும் வெளியீட்டாளராகவும் உள்ளார். தற்போது இதழ் ஆசிரியர் முனைவர் ஜெ.சசிக்குமார்.
# திருக்கோயில் (இதழ்)

## இதழ் சந்தா விபரம்

தனி இதழின் விலை ரூ.20,
ஓராண்டுச் சந்தா ரூ. 240,
பத்தாண்டுச்சந்தா ரூ.2300,
ஆயுட்காலச் சந்தா ரூ.3450,
(ஆயுட்காலம் 15ஆண்டுகள் மட்டும்).  
இதற்கான பணவிடை அல்லது வரைவோலையை Commissioner, HR&CE Dept. Chennai -34 என்ற பெயரில் எடுத்து கீழ்க்கண்ட துறை முகவரிக்கு அனுப்பவும்.
# திருக்கோயில் (இதழ்)

## அலுவலகம்

முகவரி: ஆசிரியர், திருக்கோயில் திங்களிதழ், இந்துசமய அறநிலையத்துறை, 119, உத்தமர் காந்தி சாலை, நுங்கம்பாக்கம், சென்னை-600034 மின் அஞ்சல் https://tnhrce.gov.in/hrcehome/index.php தொலைபேசி: 044 28334813,14,15 கட்செவி அஞ்சல்:9092392113
# திருக்கோயில் (இதழ்)

## கிடைக்குமிடம்

இவ்விதழ் தனியார் கடைகளில் கிடைக்காது. இணையம் வாயிலாக சந்தாதாரர் ஆகலாம். http://www. [./https://tnhrce.gov.in/hrcehome/hrce_magazine.php  
அறநிலையத்துறை கட்டுப்பாட்டில் உள்ள முக்கிய திருக்கோயில்களில் கிடைக்கும். அலுவலக முகவரியில் நேரடியாகக் கிடைக்கும்.  
- அலுவல்முறை இணையத்தளம்
# லாம்டிங் சந்திப்பு தொடருந்து நிலையம்

**லாம்டிங் சந்திப்பு தொடருந்து நிலையம்**, இந்திய ரயில்வேயின் நிர்வாகத்தின் கீழுள்ள தொடருந்து நிலையமாகும். இது குவகாத்தி - லாம்டிங் வழித்தடத்தில் அமைந்துள்ளது. இது அசாமின் நகாமோ மாவட்டத்துக்கான தொடர்வண்டிப் போக்குவரத்துக்கு ஏதுவாக அமைந்துள்ளது. இது லாம்டிங் ரயில்வே கோட்டத்துக்கும் உட்பட்டது.
# லாம்டிங் சந்திப்பு தொடருந்து நிலையம்

## தொடர்வண்டிகள்

- கஞ்சஞ்சுங்கா விரைவுவண்டி
# அகத்தோன்றல் (உயிரியல்)

**அகத்தோன்றல்** *(Endogenous)* என்பது ஒரு பொருள் அல்லது செயல்முறை ஒரு உயிரினத்தின் உள்ளிருந்தே அல்லது அவ்வுயிரினத்தின் திசுவில் இருந்தே அல்லது உயிரினத்தின் செல்லில் இருந்தே தோன்றுவதைக் குறிக்கும்.  
அகத்தோன்றல் வைரசுப் பொருட்கள் என்பவை டி.என்.ஏ வரிசைப்பொருட்களைக் குறிக்கிறது. இவ்வரிசைப் பொருட்கள் வம்ச பரம்பரையாக மரபணுத் தொகுதிக்குள் உள்ள கரு அணுக்களால் செலுத்தப்படுகின்றன. இவ்வரிசைப் பொருட்கள் வைரசுகளின் துகள்களாகவோ அல்லது முழு வைரசின் மரபணுத் தொகுதிகளாகவோ (முந்தைய வைரசு) ஒரு தலைமுறையில் இருந்து அடுத்த தலைமுறைக்கு செலுத்தப்பட்டு ஓம்புயிர் மாற்றுருவாகச் செயல்படுகின்றன.  
மூப்படைதல், மாதவிலக்குச் சுழற்சி மற்றும் தாவரங்கள் மற்றும் விலங்கினங்களின் பருவநிலை மாறுபாடுகள் ஆகியனவும் அகத்தோன்றல் செயல்முறைகளில் அடங்கும்.  
சில உயிரியல் அமைப்புகளில் பொதுவாக நிலைக்கருவிலி உயிரினங்களில் அகத்தோன்றல் என்பது டி.என்.ஏ வை பெற்றுக் கொள்பவர்களைக் குறிக்கிறது. எனினும், ஒருசீர்த்திடநிலை காரணமாக அக மற்றும் புறச்சூழல் தாக்கங்களைப் பகுத்தறிவது பெரும்பாலும் கடினமாகும்.  
செல்கள் மூலமாக உற்பத்தி செய்யப்படும் அகத்தோன்றல் படியெடுத்தல் காரணிகளை படியாக்கப்பட்ட மரபணுவாக உருவாக்குவது எதிர்க்கப்படுகிறது.
# அகத்தோன்றல் (உயிரியல்)

## சொற்பிறப்பியல்

பண்டைய கிரேக்க மொழியில் **endogenous** என்றால் அகம் + தோன்றல் என்பதாகும்.
# பச்சை தண்ணீர் பாம்பு

**கோரைப்பாம்பு** அல்லது **பச்சை தண்ணீர் பாம்பு** (Atretium schistosum) என்பது ஒரு நஞ்சில்லாத தண்ணீர் பாம்பு இனமாகும் இது தெற்கு ஆசியாவில் காணப்படுகிறது.
# பச்சை தண்ணீர் பாம்பு

## பரவல்

இப்பாம்புகள் இலங்கை, இந்தியா, வங்கதேசம், நேபாளம், இந்தியாவில் தெற்கு அட்சரேகை தீபகற்ப இந்தியாவில் 15 பாகை வடக்கிலும், கிழக்கு கடற்கரையில் இருந்து உத்தரகாண்ட் மநிலம்வரையிலும், பெங்களூரை சுற்றி பொதுவான இருக்கும் என அறியப்ப்படுகிறது. தமிழகத்தின் வட ஆற்காடு மாவட்டம், ஆந்திரத்தின் காக்கிநாடா பகுதிகளில் கடல் மட்டத்திலிருந்து 1000மீ (3280அடி) உயரம் வரை காணப்படுகிறது. பெரும்பாலும் வட இந்தியாவில் காணப்படுவதில்லை.
# பச்சை தண்ணீர் பாம்பு

## விளக்கம்

இதன் தலை மெல்லியதாக இருக்கும். நிறம் ஆலிவ் பச்சை நிறத்துடனும் அடிப்பகுதி ஆரஞ்சு அல்லது மஞ்சள் நிறத்தில் இருக்கும். சில நேரங்களில் பக்கவாட்டில் இளஞ்சிவப்பு அல்லது ஊதா கோடுகள் இருக்கும். வால் நீளம் மொத்த நீளத்தில் நான்கில் ஒரு பங்காகவோ மூன்றில் ஒரு பங்காகவோ இருக்கும்.  
பெண் பாம்புகள் 70 முதல் 75 செ.மீ.நீளமும், ஆண் பாம்புகள் 50 முதல் 60 செமீ நீளம் இருக்கும். இப்பாம்பினங்களில் 87 செ.மீ. நீளமானதுவரை அளவிடப் பட்டுள்ளது.  
நீர் தேங்கிய குளம் குட்டை அருகில் அல்லது சுற்றியுள்ள தாவரங்கள் மத்தியில் காண முடியும்.
# பச்சை தண்ணீர் பாம்பு

## பழக்க வழக்கங்கள்

தண்ணீரிலோ அல்லது சுற்றியுள்ள தாவரங்களுக்கு இடையிலோ வாழ்கின்றன.
பகளில் இரை தேடக்கூடி பாம்பு இது என்றாலும், இரவிலும் காணப்படுகிறது. கையாளும் போது இந்த பாம்புகள் அரிதாகவே கடிக்கும் என்று அறியப்படுகிறது. கோடை காலத்தில் வளையில் நீண்ட துயில் கொள்கின்றன.  
இதன் முதன்மையான உணவு தவளைகள், தலைப்பிரட்டைகள், மீன்கள், நண்டுகள் போன்றவற்றை ஆகும். இதன் இரையை பக்கவாட்டில் தாக்கி பிடிக்கும் இந்த பாம்பு இரையை விரைவாக கடந்து சென்று திடீரென்று தனது தலையை திருப்பி இரையைக் கவ்வும். இப்பாம்புகள் கொசுக்களின் குடம்பிகளை சாப்பிடுவதாக அறியப்படுகிறது.
# பச்சை தண்ணீர் பாம்பு

## இனப்பெருக்கம்

இது பருவ மழைக்காலத்தில் முட்டையிட்டு குஞ்சு பொரித்து தன் இனத்தை பெருக்குகிறது. இதன் முட்டைகள் வெள்ளையாகவும், மென்மையாகவும் இருக்கும் 30 இருந்து 35 மி.மீ நீளம் கொண்டவை. இவை முட்டை இடும் காலம் சனவரி முதல் ஏப்ரல் மாதம் வரையாகும். புதிதாகப் பிறந்த பாம்புகளின் நீளம் 16.6 செ.மீ தொடக்கம் 17.5 செ.மீ நீளம் வரை இருக்கும்.
# பச்சை தண்ணீர் பாம்பு

## பிறமொழிகளில்

- கன்னடம் - பர்ம்யா (Barmmya).
- தெலுங்கு - நல்ல வச்லகில்லீ (Nalla wahlagillee)
- சிங்களம் - தியா வர்ணயா (Diya Warnaya)
# இராமகிரிக் கோட்டை

**இராமகிரி கோட்டை**அல்லது **இராமகிரி கில்லா** என்பது தென்னிந்தியாவின் தெலுங்கானாவில் உள்ள கரீம்நகர் மாவட்டத்தில் உள்ள ஒரு மலையின் உச்சி ஆகும்.
# இராமகிரிக் கோட்டை

## அமைவிடம்

இக்கோட்டையானது, கரீம்நகர் மாவட்டத்தில் உள்ள கமன்பூர் மண்டலத்தில் பேகம்பேட்டை கிராமத்தில் உள்ள இராமகிரி மலையில் அமைந்துள்ளது. இது மிகுந்த அடர்த்தியான காட்டுப்பகுதியில், மூலிகைத் தாவரங்கள் நிறைந்த பகுதியில்அமைந்துள்ளது. கோதாவரி ஆற்றையும் மனையாரையும் இக்கோட்டையிலிருந்து பார்க்க முடியும்.  
இக்கோட்டை, கரீம்நகர் மாவட்டத் தலைநகரத்திலிருந்து சுமார் 65 கி.மீ. (40 மைல்கள்) தொலைவில் அமைந்துள்ளது.] கரீம்நகர் -மந்தானிநெடுஞ்சாலையில்கோட்டையின்அருகில் 2கி.மீ. (1.2மைல்கள்) தொலைவில் பேகம்பேட்டைகிராமத்தில்அமைந்துள்ளது.
# இராமகிரிக் கோட்டை

## வரலாறு

இது 12-ம் நூற்றாண்டுகளில் வாராங்கல்லைச் சார்ந்த காக்கத்தியரால் கட்டப்பட்ட கோட்டையாகும். அதன்பிறகு குதுப் சாகி சுல்தான்தியால் கட்டுப்படுத்தப்பட்டது (1518–1687). 1656-ம் ஆண்டு, கோல்கொண்டாவின் ஆட்சியாளரான, அப்துல்லா குதுப் சாஹ், தன்னுடைய மருமகனுக்குப் (ஔரங்கசீப்பின் மகன்)) பரிசாக அளித்தார். இக்கோட்டை பிரித்தானியாவின் இந்தியப் பேரரசு கட்டுப்பாட்டுக்கு 1791-ம் ஆண்டு வந்தது சமசுகிருதக் கவிகளில் ஒருவரான காளிதாசன், மேகதூதம் என்ற பாடலை இராமகிரி கோட்டையைப் பற்றி பாடியுள்ளதாக வந்துள்ளபோதும், காளிதாசன் ஐந்தாம் நூற்றாண்டில் அதாவது இக்கோட்டை கட்டுவதற்கு முன் வாழ்ந்ததாக அறியப்படுகிறது.
# இராமகிரிக் கோட்டை

## மூலிகைத்தாவரங்கள்

இக்கோட்டை அமைந்துள்ள இராமகிரி காடுகளில் மூலிகைத்தாவரங்கள் நிறைய உள்ளது. இங்குள்ள மருத்துவத் தாவரங்களை உள்ளூர் மக்கள் சேகரித்து, அருகிலுள்ள நகரங்களில் விற்பனை செய்கின்றனர். மாணவர்களும்இம்மூலிகைகளைக்கண்டறியவும்,கற்றுக்கொள்ளவும்இப்பகுதிக்குவருகின்றனர்.  
இக்கோட்டையைமருத்துவமூலிகைகள்காப்பகமாகஅறிவிக்கவலியுறுத்தப்பட்டுவருகிறது.
# கரிமமாகல்

**கரிமமாகல்** *(Organification)* என்பது தைராய்டு சுரப்பிகளில் நிகழும் ஒரு உயிர்வேதியியல் செயல்முறையாகும். தைராய்டு வளரூக்கி சுரப்பதற்காக தைரோகோளப் புரதத்தில் நிகழும் அயோடின் சேர்க்கைச் செயல்முறையே கரிமமாகல் எனப்படுகிறது.  
பெராக்சைடால் அயோடைடு ஆக்சிசனேற்றம் செய்யப்பட்ட பிறகு மேற்கொள்ளப்படும் ஒரு படிநிலையாகும். அயோடின் ஒரு கனிம வேதியியல் தனிமம் என்பதால் அது கரிம வேதியியல் புரதமான தைரோகோளப் புரதத்துடன் இணைக்கப்படுவதால் இச்செயல்முறை அயோடின் கரிமமாகல் செயல்முறை எனப்படுகிறது.
# அரபா நகர்

**அரபா நகர்** என்பது மூதூர் தொகுதுயில் அமைந்துள்ள ஒரு கிராமம் ஆகும். மூதூர்த் தொகுதியின் முன்னைய நாடாளுமன்ற உறுப்பினரான ஏ. எல். அப்துல் மஜீத் கொலனி எனும் குடியிருப்புப் பகுதியினை உருவாக்கிய போது (99,98,97,96,9...) 98 ஆம் கொலனிக்கு **அரபா நகர்** எனும் பெயரை வைத்தனர்.
# அரபா நகர்

## பாடசாலைகள்

### தி/அல்ஹிக்மா முஸ்லிம் மகா வித்தியாலம்

1956 ஆம் ஆண்டு கட்டப்பட்ட இந்தப் பாடசாலை கொலனிப் பகுதியில் உள்ள மக்கள் யாவருக்கும் ஆரம்பக் கல்வியினைப் பெறும் நோக்கில் அமைக்கப்பட்டது. இது ஒரு கலவன் பாடசாலை ஆகும். இப்பாடசாலை ஆரம்பத்தில் அரசினர் தமிழ் கலவன் பாடசாலை எனும் பெயரிலேயே ஆரம்பிக்கப்பட்டது. ஆனால் பின்பு தி/அல்ஹிக்மா முஸ்லிம் வித்தியாலம் எனவும் தி/அல்ஹிக்மா முஸ்லிம் மகா வித்தியாலம் எனவும் ஐம்பது ஆண்டுகளின் பின்னரே தர உயர்ச்சி பெற்றது. இப்பாடசாலை பொன்விழாவைக் கண்ட பாடசாலைகளில் ஒன்றாகும்.
# வி. அனாமிகா (ஓவியர்)

**வி. அனாமிகா** (V. Anamika, பிறப்பு: 1975) தமிழ்நாட்டைச் சேர்ந்த ஓர் ஓவியர்.
# வி. அனாமிகா (ஓவியர்)

## வாழ்க்கைச் சுருக்கம்

ஓவியர் வி. அனாமிகா காஞ்சிபுரம் மாவட்டம் நீலாங்கரை என்னும் சிற்றூரில் 1975ம் ஆண்டு பிறந்தார். சென்னை அரசு மாநில கலைக்கல்லூரியில் இருந்து 1999 ஆம் ஆண்டு முதுகலைப்பட்டம் பெற்றார்.
# வி. அனாமிகா (ஓவியர்)

## பெற்ற விருதுகள்

- 2014- 55வது தேசிய கலைக் கண்காட்சிக்கான விருது - லலித் கலா அகாதமி
- சார்லசு வாலஸ் டிரஸ்ட் விருது
- வருகை ஓவியர் விருது-எடின்பர்க் பிரிண்ட்மேக்கர்ஸ் ஸ்டுடியோ *இளம் ஓவியருக்கான லலித் கலா அகாதமி உதவித்தொகை
# வி. அனாமிகா (ஓவியர்)

## இவற்றையும் காண்க

- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்
# அட்ரீனலின் நீக்கம்

**அட்ரீனலின் நீக்கம்** *(Adrenalectomy)* என்பது அறுவைச் சிகிச்சையின் மூலமாக ஒன்று அல்லது இருபக்க அட்ரீனல் சுரப்பிகளையும் நீக்குவதாகும். பொதுவாக அட்ரினல் சுரப்பிகளில் கட்டிகள் உள்ள நோயாளிகளுக்கு இந்நீக்கல் சிகிச்சை பரிந்துரைக்கப்படுகிறது. குடல் அறுவைச் சிகிச்சை அல்லது வயிற்றறை உட்காண் அறுவை சிகிச்சை முறையில் அட்ரீனலின் நீக்கச் சிகிச்சை முறை மேற்கொள்ளப்படுகிறது.
# அட்ரீனலின் நீக்கம்

## அறுவைச் சிகிச்சைக்குப் பின்

ஒருவேளை இரண்டு சுரப்பிகளும் ஒருவருக்கு நீக்கப்பட்டால் அன்னாருக்கு வாழ்நாள் முழுவதும் சிடீராய்டு இயக்குநீரான கார்டிசோன் மற்றும் ஐதரோகார்டிசோன் இயக்குநீரை இணைப்பாக கொடுக்க வேண்டும். நெருக்கடியான நேரங்களில் அன்னார் இருக்கும்போது சற்றுக் கூடுதலான அளவில் இவ்வியக்குநீர் இணைப்பு அளிக்கப்படல் வேண்டும்.
# அ. அரவிந்தகுமார்

**அருணாசலம் அரவிந்தகுமார்** (பிறப்பு: 17 நவம்பர் 1954) இலங்கையின் மலையக அரசியல்வாதியும், நாடாளுமன்ற உறுப்பினரும், மலையக மக்கள் முன்னணியின் பொருளாளரும் ஆவார்.
# அ. அரவிந்தகுமார்

## ஆரம்ப வாழ்க்கை

அரவிந்தகுமார் கம்பளை புனித யோசேப்பு கல்லூரியிலும், கட்டுகஸ்தோட்டை புனித அந்தோனியார் கல்லூரியிலும் கல்வி கற்றார்.
# அ. அரவிந்தகுமார்

## அரசியலில்

அரவிந்தகுமார் மலையக மக்கள் முன்னணியின் உறுப்பினராவார். அக்கட்சியின் நிதிச்செயலாளராகப் பணியாற்றினார். 2015 சூன் மாதத்தில் தமிழ் முற்போக்குக் கூட்டணியின் உபதலைவர்களில் ஒருவராகத் தெரிவு செய்யப்பட்டார்.  
இவர் 2004 மாகாணசபைத் தேர்தலில் மலையக மக்கள் முன்னணி வேட்பாளராக பதுளை மாவட்டத்தில் போட்டியிட்டு 5,059 வாக்குகள் பெற்று ஊவா மாகாணசபையின் உறுப்பினராக 2004 ஆம் ஆண்டில் தெரிவு செய்யப்பட்டார். 2009 மாகாணசபைத் தேர்தலில் மீண்டும் போட்டியிட்டு வெற்றி பெற்றார்.  
2010 நாடாளுமன்றத் தேர்தலில் போட்டியிட்டுத் தோல்வியடைந்தார். 2015 தேர்தலில் தமிழ் முற்போக்குக் கூட்டணியின் சார்பில் ஐக்கிய தேசியக் கட்சியின் வேட்பாளராக பதுளை மாவட்டத்தில் போட்டியிட்டு 53,741 விருப்பு வாக்குகள் பெற்று நாடாளுமன்றத்துக்குத் தேர்ந்தெடுக்கப்பட்டார்.  
2020 தேர்தலில் தமிழ் முற்போக்குக் கூட்டணியின் சார்பில் ஐக்கிய மக்கள் சக்தியின் வேட்பாளராக பதுளை மாவட்டத்தில் போட்டியிட்டு 45,491 விருப்பு வாக்குகள் பெற்று நாடாளுமன்றத்துக்குத் தேர்ந்தெடுக்கப்பட்டார்.
# அ. அரவிந்தகுமார்

## தேர்தல் வரலாறு

| 2004 மாகாணசபை | பதுளை மாவட்டம் | மமமு | ஐதேக | align= | **தெரிவானார்** |  |
| --- | --- | --- | --- | --- | --- | --- |
| 2020 நாடாளுமன்றம் | பதுளை மாவட்டம் | மமமு | ஐதேக | align= | **தெரிவானார்** | } |
# 1730

**1730** (MDCCXXX) ஒரு ஞாயிற்றுக்கிழமையில் துவங்கிய ஒரு கிரிகோரியன் சாதாரண ஆண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது வியாழக்கிழமையில் ஆரம்பமானது.
# 1730

## நிகழ்வுகள்

- சனவரி 29 - உருசியாவின் மன்னர் இரண்டாம் பீட்டர் இறந்ததை அடுத்து, அன்னா இவானொவ்னா புதிய அரசியாக முடிசூடினார்.
- ஏப்ரல் 8 - நியூயார்க்கின் முதலாவது யூதத் தொழுகைக் கூடம் சீரித் இசுரைல் திறக்கப்பட்டது.
- சூலை 8 - சிலியில் 8.7 அளவு நிலநடுக்கமும் ஆழிப்பேரலையும் ஏற்பட்டது.
- சூலை 12 - 12ஆம் கிளமெண்டு 246வது திருத்தந்தையாகப் பதவியேற்றார்.
- தொன்னூல் விளக்கம் நூலை வீரமாமுனிவர் எழுதினார்.
# 1730

## பிறப்புகள்

- சூலை 12 - சோசியா வெட்ச்வூட், ஆங்கிலேய மட்பாண்ட உற்பத்தியாளர் (இ. 1795)
- வேலு நாச்சியார், ஆங்கிலேயருக்கு எதிராக ஆயுதம் ஏந்திப் போராடிய முதல் இந்தியப் பெண் போராளி (இ. 1796)
# டீன்குமார்

**டீன்குமார்** இலங்கைத் தமிழ்த் திரைப்பட, நாடக நடிகர், நாடக இயக்குநர் ஆவார்.
# டீன்குமார்

## நாடகங்களில்

டீன்குமார் ஆரம்பத்தில் நாடகங்களில் நடிக்கத் தொடங்கியவர். முதன் முதலில் 1965 ஆம் ஆண்டில் *கலையும் கண்ணீரும்* என்ற நாடகத்தில் நடித்தார். அடுத்து தினகரன் நாடக விழாவில் *மனித தர்மம்* என்ற நாடகத்தை இயக்கி மேடையேற்றினார். பின்னர் *அக்கினிப் பூக்கள்*, *ஒரு மனிதன் இரு உலகம்*, ஆகிய நாடகங்களை இயக்கி நடித்தார்.
# டீன்குமார்

## திரைப்படங்களில்

1975 ஆம் ஆண்டில் வி. பி. கணேசன் தயாரித்த புதிய காற்று திரைப்படத்தில் முதன் முதலாக நடித்தார். டீன்குமார் வில்லனாகத் தோன்றிய இத்திரைப்படம் பெரும் வெற்றி பெற்றது. அதன் பின்னர் தென்றலும் புயலும் திரைப்படத்தில் கதாநாயகனாக நடித்தார். அதன் பின்னர் தெய்வம் தந்த வீடு, நெஞ்சுக்கு நீதி ஆகிய திரைப்படங்களில் நடித்தார். கடைசியாக அவள் ஒரு ஜீவநதி படத்தில் நடித்தார்.  
தமிழ் தவிர *சுது ஐயா*, *ஒந்தட்ட ஒந்தாய்*, *தங்க கொல்லோ* ஆகிய சிங்களத் திரைப்பட<nowiki/>ங்களிலும் இவர் நடித்திருந்தார்.
# டீன்குமார்

## நடித்த திரைப்படங்கள்

- புதிய காற்று
- தென்றலும் புயலும்
- தெய்வம் தந்த வீடு
- நெஞ்சுக்கு நீதி
- அவள் ஒரு ஜீவநதி
- *சுது ஐயா* (சிங்களம்)
- *ஒந்தட்ட ஒந்தாய்* (சிங்களம்)
- *தங்க கொல்லோ* (சிங்களம்)
# ஜார்ஜ் ஜேக்கப் ஹோலியோக்

**ஜார்ஜ் ஜேக்கப் ஹோலியோக்** (George Jacob Holyoake 13 ஏப்பிரல் 1817–22 சனவரி 1906) என்பவர் பிரிட்டானிய செக்குலரிசக் கொள்கையாளர், கூட்டுறவு இயக்கத்தை ஊக்குவித்தவர், மற்றும் இதழாசிரியர் ஆவார். அரசியல், சமூகத் தளங்களில் முனைப்பாகச் செயல்பட்டார். முதன் முதலாக செக்குலரிசம் என்னும் ஆங்கிலச் சொல்லை உருவாக்கி அறிமுகப்படுத்தி நடைமுறைக்குக் கொண்டு வந்தார்.
ஹோலியோக் வரையறுத்த செக்குலரிசம் என்பது ஒரு நடைமுறைக் கோட்பாடு ஆகும். அதன்படி அரசுக்கும் சமயத்திற்கும் தொடர்பு இருக்கக் கூடாது; கல்விக்கும் சமயத்திற்கும் தொடர்பு இருக்கக் கூடாது. இக்கருத்துகளை ஹோலியோக் வலியுறுத்தினார்.  
1846 முதல் 1861 வரை ரீசனர் என்னும் பெயரில் சமயத்தைப் புறக்கணிக்கும் செய்தித்தாள் ஒன்றை நடத்திவந்தார்.
தொழிலாளர்களுக்காகக் கூட்டுறவு இயக்கத்தை முன்னெடுத்தார். இதற்கான கூட்டுறவு இதழ் 'தி இங்கிலீஷ் லீடர்' நடத்தி வந்தார்.(1864-1867). சோசலிசவாதி ராபர்ட்டு ஓவன்சின் கொள்கைகளைப் படித்துப் பின்பற்றினார். பிரஞ்சு மெய்யியலாளர் ஆகத்து கோம்டின் தத்துவங்களிலும் கோட்பாடுகளிலும் பற்றுக் கொண்டார். சார்லஸ் பிராட்லா, அன்னி பெசண்ட் அம்மையார் ஆகியோருடன் இணைந்து செயலாற்றினார்.
# ஜார்ஜ் ஜேக்கப் ஹோலியோக்

## எழுதிய நூல்கள்

- Reasoner (30 volumes)
- History of Co-operation in England
- Self Help one hundred years ago
- The co-operative movement of today
- Sixty years of an Agitator's Life
- Things worth remembering
# ஜார்ஜ் ஜேக்கப் ஹோலியோக்

## மேற்கோள்

http://gerald-massey.org.uk/holyoake/
# வி. டி. விஜயன்

**வி. டி. விஜயன்** இந்திய திரைப்படத் தொகுப்பாளர் ஆவார். இவர் தமிழ், மலையாள மொழித் திரைப்படங்களில் பணியாற்றி வருகிறார். தொடக்கத்தில் பி. லெனின் உடன் இணைந்து பணியாற்றினார். தற்போது 100 க்கும் மேற்பட்ட திரைப்படங்களில் பணிபுரிந்துள்ளார். வரலாறு திரைப்படத்திற்காக, சிறந்த திரைப்பட தொகுப்பாளருக்கான விஜய் விருதினை பி. லெனின் உடன் இணைந்து பெற்றுள்ளார். இவர், மணிரத்னம், சங்கர், தரணி, ஹரி, பிரபுதேவா, சிவா உள்ளிட்ட பிரபல இந்தியத் திரைப்பட இயக்குனர்கள் பலருடன் இணைந்து பணியாற்றியுள்ளார்.
# வைகுந்த கமலயா

**வைகுந்த கமலயா** அல்லது **இலட்சுமி-நாராயணன்** (Vaikuntha Kamalaja, Lakshmi-Narayana) என்பது, சைவ மாதொருபாகன் வடிவை ஒத்த, திருமால்-திருமகளின் இணைந்த வடிவம் ஆகும். நேபாளம் மற்றும் காசுமீரப் பகுதிகளில் மட்டும் அரிதான இச்சிற்பம் பெருமளவு கிடைத்திருக்கின்றது.  
அரியானாவின் ஜெயந்திபூரிலுள்ள பொ.பி 1204ஆம் ஆண்டைச் சேர்ந்த இமாச்சலப் பிரதேசத்தின் பையநாத் ஆலயம், பூரி யகன்னாதர் ஆலயத்திலுள்ள "சயன தாகூரன்" என்பன, கிழக்கிந்தியாவின் வைகுந்த கமலை சிற்பங்கள் கிடைக்கும் முக்கியமான சில இடங்கள் ஆகும்.
- "வாசுதேவ லக்ஷ்மி"
# வைகுந்த கமலயா

## உருவவியலும் குறியீட்டியலும்

மற்றும் விலையுயர்ந்த கற்கள் பதித்த லட்சுமிநாராயணன் சிற்பம், பதான் அருங்காட்சியகம், நேபாளம்.]]
சாரதாதிலகம், கிருஷ்ணானந்த தந்திரசாரம் என்பன விவரிப்பது போல், வைகுந்த கமலயை சிற்பமானது, பரம்பொருளின் இரண்டன்மையையும் ஆண்-பெண் பேதமின்மையையும் குறிக்கின்றது.
# வைகுந்த கமலயா

## மேலும் பார்க்க

- மாதொருபாகன்
# மோதிர வளையன்

** மோதிர வளையன்** அல்லது **வக்கணத்தி** *(Elaphe helena)* என்பது ஒரு நஞ்சில்லா பாம்பு இனமாகும். இது தெற்கு ஆசியா, மத்திய ஆசியா பகுதிகளில் காணப்படுகிறது.
# மோதிர வளையன்

## புவியியல் எல்லை

இப்பாம்பு இலங்கை, தென் இந்தியா , பாக்கித்தான் ( சிந்து ), நேபாளம், வங்கதேசம் ஆகிய பகுதிகளில் காணப்படுகிறது.
# மோதிர வளையன்

## விளக்கம்

இப்பாம்புகள் வழவழப்பான, மென்மையான செதில்களுடன் மஞ்சள் கலந்த பழுப்பும், சாகலைட் கலந்த பழுப்பும் கொண்டு இருக்கும். உடலின் முன்புறம் இரண்டு மங்கிய கோடுகளும், கட்டம்கட்டமான அமைப்பும் இருக்கும். இவ்விரு கோடுகளும் சற்று பின்சென்று மையப்பகுதியல் ஒன்று சேரும். பின்புறம் இரு கரிய கோடுகளும் இருக்கும் தலை நீண்டு இருக்கும் கண்கள் பெரியதாக உருண்டு இருக்கும். வயிற்றின் அடிப்பகுதி வெள்ளையாக இருககும்.  
வளர்ந்த பெரிய பாம்புகள் 10 அங்குல (25 செ.மீ) வாலுடன் 4.5 அடி (1.4 மீ), மொத்த நீளம் உடையவை.
# மோதிர வளையன்

## வாழ்விடம்

இப்பாம்புகள் காடுகள், விளைநிலங்கள் போன்ற இடங்களில் உள்ள பழைய மரங்கள், மரக் குவியல், பழைய வீடுகள், அடர்ந்த தாவரங்கள் போன்ற இடங்களில் இருக்க விரும்பும்.
# மோதிர வளையன்

## உணவு

இப்பாம்பு கொறித்துண்ணிகள் , மற்ற சிறிய பாலூட்டிகள், பல்லிகள், ஆகியவற்றை உணவாக கொள்கிறது.
# மோதிர வளையன்

## நடத்தை

இப்பாம்புகள் இரவும் பகலும் மிகவும் சுறுசுறுப்பாக இருக்கும். பொதுவாக அமைதியாக காணப்பட்டாலும் தாக்குபவனைக் கண்டால் வாயைப் பிளந்து பினநோக்கி எழும்பி கடிக்க முற்படும். இந்த இனங்களுள் ஆண்பாம்புகள் பொதுவாக பெண்களை விட மிக வன்மையாக உள்ளன. இதன் கடி காரணமாக பற்களால் நல்ல காயம் ஏற்படும்.
# கோணார்க் விரைவுவண்டி

**கோணார்க் விரைவுவண்டி** என்பது இந்திய இரயில்வேயினால் இயக்கப்படுகின்ற விரைவுவண்டி ஆகும். இது மும்பையில் உள்ள சத்திரபதி சிவாஜி முனையத்தில் இருந்து புவனேஸ்வர் வரை சென்று திரும்பும்.
# கோணார்க் விரைவுவண்டி

## வழித்தடம்

இந்த வண்டியின் வழித்தட விவரம் பின்வருமாறு.
- மும்பை
- கல்யாண்
- லோணாவ்ளா
- புனே
- சோலாப்பூர்
- குல்பர்கா
- வாடி சந்திப்பு
- சிக்கந்தராபாத்
- காசிப்பேட்டை
- வாரங்கல்
- விசயவாடா
- விசாகப்பட்டினம்
- ஸ்ரீகாகுளம்
- பலாசா
- பிரம்மபூர்
# தமிழக வரலாறு மக்களும் பண்பாடும் (நூல்)

**தமிழக வரலாறு மக்களும் பண்பாடும்**, கே.கே. பிள்ளை எழுதிய, தமிழக மக்களின் வரலாற்றினையும், பண்பாட்டையும் பற்றிய நூலாகும்.
# தமிழக வரலாறு மக்களும் பண்பாடும் (நூல்)

## அமைப்பு

இந்நூலில் தமிழக வரலாற்றுக்கான அடிப்படை ஆதாரங்கள், தமிழகத்தின் இயற்கை அமைப்புகள், வரலாற்றுக் காலத்துக்கு முந்திய தமிழகம், சிந்துவெளி அகழ்வாராய்ச்சி, பண்டைய தமிழரின் அயல்நாட்டுத்தொடர்கள், தமிழ் வளர்த்த சங்கம், சங்க இலக்கியம், பண்டைத் தமிழரின் வாழ்க்கை, களப்பிரர்கள், பல்லவர்கள், தமிழகத்தில் நான்காம் நூற்றாண்டு முதல் ஒன்பதாம் நூற்றாண்டு வரையில் சமூக நிலை, சோழப் பேரரசின் தோற்றம், சோழப் பேரரசின் வளர்ச்சியும் வீழ்ச்சியும், சோழர் காலத்தில் தமிழரின் சமுதாயம், பாண்டியரின் ஏற்றமும் வீழ்ச்சியும், மதுரை நாயக்கர்கள், தமிழகத்தில் 13 முதல் 18ஆம் நூற்றாண்டு வரை சமூக நிலை,ஐரோப்பியரின் வரவு, பத்தொன்பதாம் நூற்றாண்டின் அரசியலும் தமிழகத்தின் சமூக நிலையும், இருபதாம் நூற்றாண்டின் தமிழகம் என்ற உட்தலைப்புகளைக் கொண்டு அமைந்துள்ளது. ஆங்காங்கே நாட்டுப்பட விளக்க அட்டவணைகளும் தரப்பட்டுள்ளன.  
'தமிழக வரலாறு மக்களும் பண்பாடும்', நூல், (மறுபதிப்பு 2004; உலகத் தமிழாராய்ச்சி நிறுவனம்,சி.பி.டி.வளாகம், சென்னை)
# பி. கண்ணன்

**பி. கண்ணன்** (*B. Kannan*, சனவரி 10, 1951 - சூன் 13, 2020) இந்தியத் திரைப்பட ஒளிப்பதிவாளர் ஆவார். தமிழ், மலையாள மொழித் திரைப்படங்களுக்கு ஒளிப்பதிவு செய்து வந்தவர். இவர் புகழ்பெற்ற திரைப்பட இயக்குநர் பீம்சிங்கின் மகனும், பிரபல திரைப்படத் தொகுப்பாளர் லெனினின் தம்பியும் ஆவார். இவர், பிரபல தமிழ் இயக்குநர் பாரதிராஜா உடன் இணைந்து பல்வேறு திரைப்படங்களுக்கு ஒளிப்பதிவு செய்துள்ளார். 2001ஆவது ஆண்டில் வெளியான கடல் பூக்கள் திரைப்படத்திற்காக *சிறந்த ஒளிப்பதிவாளருக்கான சாந்தாரம்* விருதினை வென்றுள்ளார்.
# பி. கண்ணன்

## பெற்ற விருதுகள்

அலைகள் ஓய்வதில்லை (1981), கண்களால் கைது செய் (2004) ஆகிய திரைப்படங்களுக்காக சிறந்த ஒளிப்பதிவாளருக்கான தமிழக அரசு திரைப்பட விருதினை இருமுறை வென்றுள்ளார்.
# பி. கண்ணன்

## பணியாற்றிய திரைப்படங்கள்

| ஆண்டு | திரைப்படம் | மொழி | குறிப்புகள் |
| --- | --- | --- | --- |
| 1978 | *ஒரு நடிகை நாடகம் பார்க்கிறாள்* | தமிழ் |  |
| 1980 | *நிழல்கள்* | தமிழ் |  |
| 1981 | *அலைகள் ஓய்வதில்லை* | தமிழ் | **வெற்றி**:சிறந்த ஒளிப்பதிவாளருக்கான தமிழக அரசின் திரைப்பட விருது |
| 1981 | *டிக் டிக் டிக்* | தமிழ் |  |
| 1982 | *காதல் ஓவியம்* | தமிழ் |  |
| 1982 | *வாலிபமே வா வா* | தமிழ் |  |
| 1983 | *மண்வாசனை* | தமிழ் |  |
| 1984 | *புதுமைப் பெண்* | தமிழ் |  |
| 1985 | *முதல் மரியாதை* | தமிழ் |  |
| 1985 | *ஒரு கைதியின் டைரி* | தமிழ் |  |
| 1986 | *கடலோரக் கவிதைகள்* | தமிழ் |  |
| 1987 | *வேதம் புதிது* | தமிழ் |  |
| 1988 | *கொடி பறக்குது* | தமிழ் |  |
| 1988 | *சொல்லத் துடிக்குது மனசு* | தமிழ் |  |
| 1988 | *சூரசம்ஹாரம்* | தமிழ் |  |
| 1990 | *என் உயிர் தோழன்* | தமிழ் |  |
| 1991 | *புது நெல்லு புது நாத்து* | தமிழ் |  |
| 1992 | *நாடோடித் தென்றல்* | தமிழ் |  |
| 1993 | *கேப்டன் மகள்* | தமிழ் |  |
| 1993 | *கிழக்குச் சீமையிலே* | தமிழ் |  |
| 1994 | *கருத்தம்மா* | தமிழ் |  |
| 1994 | *பிரியங்கா* | தமிழ் |  |
| 1995 | *பசும்பொன்* | தமிழ் |  |
| 1996 | *சேனாதிபதி* | தமிழ் |  |
| 2001 | *கடல் பூக்கள்* | தமிழ் |  |
| 2003 | *லூட்டி* | தமிழ் |  |
| 2003 | *கண்களால் கைது செய்* | தமிழ் | **வெற்றி**: சிறந்த ஒளிப்பதிவாளருக்கான தமிழக அரசின் திரைப்பட விருது |
| 2004 | *விஷ்வ துளசி* | தமிழ் |  |
| 2005 | *ஆயுள் ரேகை* | தமிழ் |  |
| 2008 | *பொம்மலாட்டம்* | தமிழ் |  |
| 2011 | *உளியின் ஓசை* | தமிழ் |  |
| 2011 | *உச்சிதனை முகர்ந்தால்* | தமிழ் | } |
# வார்ப்புரு:Infobox feature on celestial object

}
| caption = }  
| header1 =
| label1 = Feature type
| data1 = }
| header2 =
| label2 = அமைவிடம்
| data2 = }
| header3 =
| label3 = ஆள்கூறுகள்
| data3 =
| header4 =
| label4 =
| data4 =
| header5 =
| label5 =
| data5 =
| header6 =
| label6 =
| data6 =
| header7 =
| label7 =
| data7 =
| header8 =
| label8 =
| data8 =
| header9 =
| label9 =
| data9 =
| header10 =
| label10 = நீளம்
| data10 = }
| header11 =
| label11 = அகலம்
| data11 = }
| header12 =
| label12 = விட்டம்
| data12 = }
| header13 =
| label13 = ஆளம்
| data13 = }
| header14 =
| label14 = மேற்பரப்பளவு
| data14 = }
| header15 =
| label15 = Dimensions
| data15 = }
| header16 =
| label16 = உச்சி
| data16 = }
| header17 =
| label17 =
| data17 =
| header18 =
| label18 = கண்டுபிடித்தவர்
| data18 = }
| header19 =
| label19 = பெயரிடல்
| data19 = }
| header20 =
| label20 = Eponym
| data20 = }
}}<noinclude>  
</noinclude>
# மாமண்டூர் குகைகள்

**மாமண்டூர் குகைகள்** என்பது திருவண்ணாமலை மாவட்டம். வெம்பாக்கம் வட்டத்தில் உள்ள மாமண்டூர் என்ற கிராமத்தில் அமைந்துள்ள குகைகள் ஆகும். இது பல்லவர் காலத்திய குடைவரைக் குகைகள் ஆகும். இக்குகைகள் இயற்கையாக அமைந்த குன்றினை இணைத்து ஏற்படுத்தப்பட்ட பெரிய ஏரியின் கரைகளின் மீது அமைந்துள்ளன.  
இந்தியத் தொல்லியல் ஆய்வகத்தால் தேசிய முக்கியத்துவம் வாய்ந்த நினைவுச் சின்னமாக அறிவிக்கப்பட்ட இடங்களுள் இதுவும் ஒன்று. இங்கு காணப்படும் கல்வெட்டுகளில் இக்கோயில்கள், ஏழாம் நூற்றாண்டின் பல்லவ அரசன் மகேந்திரவர்மனால் அமைக்கப்பட்டதாக காணப்படுகிறது. முதல் குகையில் காணப்படும் முதன்மைக் கடவுள் நரசிம்மர். இரண்டாவது குகை சைவ ருத்திரவலீசுவரம் குகை என பிந்தைய கல்வெட்டுகளிலிருந்து அறியப்படுகிறது.
# பவர் ரேஞ்சர்ஸ்

**பவர் ரேஞ்சர்ஸ்** (*Power Rangers*) என்பது சாகசத்தனம் நிறைந்த சூப்பர்ஹீரோ நெடுந்தொடராகும். இது ஜப்பானிய தொடரான சூப்பர் சென்டாய்யை தழுவி எடுக்கபடுகிறது. இது அமெரிக்கத் தொலைக்காட்சிகளில் திரையிடப்பட்டு, பின்னர் தமிழ் உள்ளிட்ட பல்வேறு மொழிகளில் டப்பிங் முறையில் வெளியானது. இது பல பிரிவுகளைக் கொண்டது. ஒவ்வொரு பிரிவும் ஒரு தனிக் கதையுடன், தொடராக வெளிவந்துள்ளன.
# பவர் ரேஞ்சர்ஸ்

## ஒளிபரப்பு

இந்தியாவில் முதலில் ஜெட்டிக்ஸ் என்ற தொலைக்காட்சியில் வெளியானது. மார்ச் 2009 இல் டிஸ்னி எக்ஸ்டி இல் ஒளிபரப்பப்பட்டது. தற்போது நிக்கலோடியன் இந்தியா தொலைக்காட்சியில் ஒளிபரப்பாகி வருகிறது.
# பவர் ரேஞ்சர்ஸ்

## விவரம்

பவர் ரேஞ்சர்ஸ் தொடர்களில் பொதுவான ஒரு கதைக்களம் இருக்கும். நாயகர்களான பவர் ரேஞ்சர்கள் தீயவர்களை அழிப்பதே கதை. இவர்களுக்கு வண்ண உடைகள் இருக்கும். தங்களுக்கு தரப்பட்ட உருமாற்றியை(Morpher) பயன்படுத்தி வண்ண உடையணிந்த ரேஞ்சர்களாக மாறுவர். இவர்களுக்கு ஆயுதங்களும் சக்திகளும் இருக்கும். தீயவர்களை கூட்டாகவும், தனித் தனியாக அழிப்பர். ஒவ்வொரு தொடருக்கு ஏற்ப தனிக் கதைக்களம் அமைந்திருக்கும்.
# பவர் ரேஞ்சர்ஸ்

## திரைப்படங்கள்

- மைட்டி மார்பின் பவர் ரேஞ்சர்ஸ் திரைப்படம்
- டர்போ பவர் ரேஞ்சர்ஸ் திரைப்படம்
# பவர் ரேஞ்சர்ஸ்

## தொடர்கள்

மைட்டி மார்ஃபினில் தொடங்கி இன் ஸ்பேஸ் வரை வெளிவந்த ஆறு பருவங்களும் முந்தைய பருவத்தின் நேரடி தொடர்ச்சியாகவே இருந்தன. அதன் பிறகு வந்த பருவங்கள் அனைத்தும் தனித்துவமான கதையம்சத்தைக் கொண்டு இருந்தன.  
பவர் ரேஞ்சர்ஸ் தொடர்களின் பட்டியல்,
- மைட்டி மார்பின் பவர் ரேஞ்சர்ஸ் (1993)
- பவர் ரேஞ்சர்ஸ் மைட்டி மார்ஃபின் (1994)
மைட்டி மார்ஃபின் ஏலியன் ரேஞ்சர்ஸ் (1995)
- பவர் ரேஞ்சர்ஸ் சியோ (1996)
- பவர் ரேஞ்சர்ஸ் டர்போ (1997)
- பவர் ரேஞ்சர்ஸ் இன் ஸ்பேஸ் (1998)
- பவர் ரேஞ்சர்ஸ் லாஸ்ட் கேலக்ஸி (1999)
- பவர் ரேஞ்சர்ஸ் லைட்ஸ்பீடு ரெசியூ (2000)
- பவர் ரேஞ்சர்ஸ் டைம்ஃபோர்ஸ் (2001)
- பவர் ரேஞ்சர்ஸ் வைல்டு ஃபோர்ஸ் (2002)
- பவர் ரேஞ்சர்ஸ் நிஞ்சா ஸ்டார்ம் (2003)
- பவர் ரேஞ்சர்ஸ் டைனோ தண்டர் (2004)
- பவர் ரேஞ்சர்ஸ் எஸ்.பி.டி (2005)
- பவர் ரேஞ்சர்ஸ் மிஸ்டிக் ஃபோர்ஸ் (2006)
- பவர் ரேஞ்சர்ஸ் ஆபரேஷன் ஓவர்டிரைவ் (2007)
- பவர் ரேஞ்சர்ஸ் ஜங்கிள் ஃபியூரி (2008)
- பவர் ரேஞ்சர்ஸ் ஆர்பிஎம் (2009)
- பவர் ரேஞ்சர்ஸ் சாமுராய் (2011)
- பவர் ரேஞ்சர்ஸ் சூப்பர் சாமுராய் (2012)
- பவர் ரேஞ்சர்ஸ் மெகாஃபோர்ஸ் (2013)
- பவர் ரேஞ்சர்ஸ் சூப்பர் மெகா ஃபோர்ஸ் (2014)
- பவர் ரேஞ்சர்ஸ் டைனோ சார்ஜ் (2015)
- பவர் ரேஞ்சர்ஸ் சூப்பர் டைனோ சார்ஜ் (2016)
- பவர் ரேஞ்சர்ஸ் நிஞ்சா ஸ்டீல் (2017)
- பவர் ரேஞ்சர்ஸ் சூப்பர் நிஞ்சா ஸ்டீல் (2018)
- பவர் ரேஞ்சர்ஸ் பீஸ்ட் மார்பர்ஸ் (2019)
- பவர் ரேஞ்சர்ஸ் சூப்பர் பீஸ்ட் மார்பர்ஸ் (2020)
- பவர் ரேஞ்சர்ஸ் டைனோ ப்யூரி(2021/2022)
- பவர் ரேஞ்சர்ஸ் காஸ்மிக் ப்யூரி (2023)
-
# பவர் ரேஞ்சர்ஸ்

## இதையும் காண்க

- சூப்பர் சென்டாய்
# மல்லசமுத்திரம் பாறை ஓவியங்கள்

**மல்லசமுத்திரம் பாறை ஓவியங்கள்** என்பன, கிருட்டிணகிரி மாவட்டத்தைச் சேர்ந்த மல்லசமுத்திரம் அல்லது மல்லசந்திரம் என அழைக்கப்படும் ஊருக்கு அண்மையில் காணப்படும் பெருங்கற்காலக் கல்திட்டைகளில் வரையப்பட்டுள்ள ஓவியங்கள் ஆகும். இவ்வூர் கிருட்டிணகிரி பெங்களூரு நெடுஞ்சாலையில் அமைந்துள்ள பீர்பள்ளி என்னும் இடத்திலிருந்து வடக்கே செல்லும் சாலையில் அமைந்துள்ளது.  
இங்குள்ள ஓவியங்களில் விலங்கு, மனிதர், சூரியன் போன்ற உருவங்கள் காணப்படுகின்றன. மனிதன் ஒருவன் குதிரைமீது அமர்ந்திருக்கும் காட்சி ஒரு ஓவியத்தில் உள்ளது. புலிமீது நின்றபடி கையில் வில்லேந்திய மனிதனின் ஓவியம், புலியைக் கொன்ற ஒருவனைப் பாராட்டும் வகையில் நடத்தப்படும் புலிமங்கலக் காட்சியைக் குறிப்பதாகக் கருதப்படுகிறது. பாயும் நிலையில் உள்ள வேட்டை நாயின் உருவம் இன்னொரு ஓவியத்தில் காணப்படுகிறது. சுற்றிலும் தடுப்பு வேலியோடு கூடிய மரம் ஒன்றின் ஓவியமும் இங்கு உள்ளது.  
கோட்டுருவங்களாக அமைந்துள்ள இவ்வோவியங்களில் ஒன்று தவிர ஏனையவை வெள்ளை நிறத்தில் வரையப்பட்டுள்ளன.
# அசிந்தியன்

**அசிந்தியன்**அல்லது **அதிந்தியன்** (சங்கதம்: "நினைவுக் கெட்டாதது", "சொற்பதம் கடந்த பொருள்") என்றும் **துங்கால்** (பாலி மொழி: "ஐக்கியம்") (*Acintya*, *Atintya*, "Tunggal") என்றும் குறிப்பிடப்படுபவர்; இந்தோனேசிய இந்து சமயத்தின் முழுமுதற் கடவுள் ஆவார்.  
இந்தியப் பண்பாட்டின் "பரப்பிரம்மம்" எனும் சொல்லாடலுக்குச் சமனாக இந்தோனேசியாவில் பயன்படும் "அசிந்திய" என்பது, "வயாங்" எனும் புகழ்பெற்ற இந்தோனேசிய நிழல் அரங்காடலில் பரம்பொருளைக் குறிப்பிடப் பயன்படுத்தப்படுகின்றது. நவீன இந்தோனேசிய இந்துக்கள், "டாங்யாங் துவியேந்திரா"வால் முன்வைக்கப்பட்ட "சங்யாங் வீதி வாசா" ("யாவும் ஒன்றான கடவுள்") என்ற சொல்லாட்சி மூலம் அசிந்தியனைக் குறிப்பிடுகின்றனர்.
# அசிந்தியன்

## வரலாறு

அசிந்திய வழிபாட்டுக்கான அடிப்படை பதினாறாம் நூற்றாண்டின் பிற்பகுதியில் யாவாப் பகுதியில் ஏற்பட்ட இஸ்லாம் பரவுகைக்கெதிராக, இந்தோனேசிய சைவ மறுமலர்ச்சியாளர் "டாங்யாங் நிரார்த்தா" ஏற்படுத்திய "பத்மாசனங்களின்" உருவாக்கங்களுடன் ஆரம்பிக்கின்றது.  
இறைவன் ஒருவனே என்பதை வலியுறுத்திய நிரார்த்ரா, தான் சென்ற இந்து ஆலயங்களிலெல்லாம், அந்த ஏக இறைவனுக்காக "பத்மாசனம்" எனும் அரியணை ஒத்த தூணை நிறுவும் மரபை ஏற்படுத்தினார்.  
இந்தோனேசிய சுதந்திரப் போர், இரண்டாம் உலகப் போர் என்பவற்றின் பின், இந்தோனேசியக் குடியரசானது, சமயச் சுதந்திரத்தை முன்வைக்கும் "பஞ்சசீலம்" எனும் கொள்கையை ஏற்றுக்கொண்டது. அவற்றிலொன்று, இந்தோனேசியச் சமயங்கள் ஏக இறைவனை ஏற்றுக்கொண்டவை என்பதாகும்.  
பல கடவுளரை வழிபட்டுவந்த இந்தோனேசிய இந்துக்கள், இக்கொள்கைக்கு இசையும் வண்ணம், "அசிந்தியன்" எனும் ஏகதெய்வத்தை ஏற்றுக் கொண்டதுடன், 1930களில் புரட்டஸ்தாந்து மதபோதகர்கள் கர்த்தரைக் குறிக்கப் பயன்படுத்திய "சங்யாங் வீதி வாசா" என்ற சொல்லாடலையும் அசிந்தியனைக் குறிக்கப் பயன்படுத்தலாயினர்.
# அசிந்தியன்

## அன்றாட வாழ்க்கையில் அசிந்தியன்

அண்மையில் அறிமுகப்படுத்தப்பட்ட "அசிந்தியன்" எனும் எண்ணக்கரு, இந்தோனேசிய இந்துநெறியை, ஒரு முழுமையான ஒருதெய்வக் கோட்பாட்டுச் சமயமாக மாற்றிவருவதுடன், ஏனைய எல்லாத் தெய்வங்களும் அவரது பல்வேறு தோற்றங்களே எனும் கருத்தையும் அவர்கள் மத்தியில் வலுப்படுத்தி வருகின்றது.  
அசிந்தியனிடமிருந்தே உலகங்களெல்லாம் தோன்றின. அவற்றுக்கு முன்பிருந்த வெறுமை என்பதும் கூட அதுவே என்பது இந்தோனேசிய இந்துக்களின் நம்பிக்கை.  
பொதுவாக அசிந்தியனை சூரியனுடன் தொடர்புறுத்துவதுண்டு. தன்னைச் சுற்றி கதிர்கள் சுடர்விடும் மனிதவடிவில் அசிந்தியன் சித்தரிக்கப்படுகின்றார். அவரது அம்மணம், மானிட உணர்வுகளால் பாதிக்கப்ப்படாத பிரக்ஞை கடந்த நிலையிலுள்ளவர் அவர் என்பதைக் காட்டுகின்றது.  
வழிபாடுகளோ படையால்களோ, அசிந்தியனுக்கு நேரடியாகச் செய்யப்படுவதில்லை. அவரது அம்சங்களான ஏனைய தெய்வங்களுக்கே அவை செய்யப்படுகின்றன. பாலிக் கோயில்களில், தூணொன்றின் உச்சியில் அமைக்கப்படும் வெற்று அரியணை ஒன்றை, அசிந்தியனாக உருவகிக்கப்பதுடன், அதை "பத்மாசனம்" என்றும் குறிப்பிடுகின்றனர்.
# அசிந்தியன்

## மேலும் பார்க்க

- இந்தோனேசிய இந்துநெறி
- பிரம்மம்
# அசிந்தியன்

## உசாத்துணைகள்

- http://sejarah-puri-pemecutan.blogspot.com/2010/01/enam-tokoh-suci-dalam-perkembangan.html
- *Bali and Lombok*, 2001, Dorling Kindersley Limited, London
- Fred B. Eiseman Jr 1990 *Bali. Sekala and Niskala* Periplus Editions
# ஓதிக்குப்பம் பாறை ஓவியங்கள்

**ஓதிக்குப்பம் பாறை ஓவியங்கள்** என்பன, கிருட்டிணகிரி மாவட்டத்திலுள்ள கதிரப்பன் மலை என அழைக்கப்படும் மலைப் பகுதியில் காணப்படும் பாறைகளில் வரையப்பட்டுள்ள ஓவியங்கள் ஆகும். ஓதிக்குப்பம் பாசவனக்கோயில் - பர்கூர் சாலையில் அமைந்துள்ளது.  
வெள்ளை நிறத்தில் கோட்டுருவங்களாக வரையப்பட்டுள்ள இந்த ஓவியங்களில் பல மனித உருவங்கள் காணப்படுகின்றன. இவற்றுள் நான்கு மனித உருவங்கள் ஏறத்தாழ ஒரே வரிசையில் காணப்படுகின்றன. இது ஒரு சடங்கு நடனத்தைக் குறிக்கக்கூடும் எனக் கருதப்படுகின்றது. ஏனைய மனித உருவங்கள் தனித்தனியாக வெவ்வேறு வடிவங்களில் காணப்படுகின்றன. இங்கு சிந்துவெளி எழுத்துக்கணைப் போன்ற எழுத்துகளில் ஏதோ எழுதப்பட்டிருப்பதாகச் சில ஆய்வாளர்கள் கூறுகின்றனர்.
# நெடுங்காடி வங்கி

**நெடுங்காடி வங்கி** என்பது ராவ் பகதூர் டி. எம். அப்பு நெடுங்காடியால் 1899ஆவது ஆண்டில் தொடங்கப்பட்ட வணிக வங்கியாகும்.இவ்வங்கியே தென்னிந்தியாவில் தொடங்கப்பட்ட முதலாவது தனியார் துறை வங்கியாகும். இவ்வங்கி 1913ஆம் ஆண்டில் கூட்டுருவாக்கம் செய்யப்பட்டது. 1964இல் திருச்சூரில் இயங்கிய *கொச்சி தேசிய வங்கியை* தன்னுடன் இணைத்துக் கொண்டது. அதற்கு அடுத்த ஆண்டில், 1934 சனவரி 25 முதல் கோவையில் செயல்பட்டுவந்த *கோயமுத்தூர் தேசிய வங்கியையும்* தன்னுடன் இணைத்துக் கொண்டது. இவ்வாறு இணைத்துக் கொண்டபோது *கொச்சி தேசிய வங்கிக்கு* 3 அலுவலகங்களும், *கோயமுத்தூர் தேசிய வங்கிக்கு* ஒரேயொரு அலுவலகமும் செயற்பட்டு வந்தன.  
பின்னர், புது தில்லி, கல்கத்தா, சென்னை, மும்பை, அகமதாபாத், உள்ளிட்ட இந்தியாவின் அனைத்து முக்கிய நகரங்களிலும் கிளைகளை தொடங்கிய இவ்வங்கி மொத்தமாக 174 கிளைகளுடன் இந்தியா முழுவதும் செயற்பட்டு வந்தது. 2002ஆம் ஆண்டில், இந்திய அரசால் உருவாக்கப்பட்ட நாடாளுமன்ற கூட்டுக் குழுவானது *நெடுங்காடி வங்கியில்* நடந்த வணிக நடவடிக்கைகளில் இருந்த சில முரண்பாடுகளை சுட்டிக்காட்டினர். எனவே 2003ஆம் ஆண்டில் இவ்வங்கியை 2003 பஞ்சாப் தேசிய வங்கி தன்னுடன் இணைத்துக் கொண்டது. இவ்விணைப்பு நடந்த நேரத்தில் நெடுங்காடி வங்கியின் பங்கு மதிப்பானது பூஜ்ய மதிப்பில் இருந்தது. இதன் காரணமாக நெடுங்காடி வங்கியின் பங்குதாரர்களுக்கு எந்தவித தொகையும் கிடைக்கவில்லை
# ஜார்ஜி யபேர்

**ஜார்ஜி யபேர்** அல்லது **யார்கி யபேர்** (, ஏப்ரல் 27, 1875 - ஆகத்து 2, 1957) என்பவர் பிரெஞ்சு உடல் கல்வி பயிற்சியாளர், ஆசிரியர், கோட்பாட்டாளர் மற்றும் தாவல் கலை எனப்படும் தற்காப்புக் கலையில் மிகவும் புகழ்பெற்ற ஒருவர்.
# ஜார்ஜி யபேர்

## வாழ்க்கை

ஜார்ஜி யபேர் பாரி நகரத்தில் பிறந்தவர். முதலாம் உலகப் போரின் போது பிரஞ்சு கடற்படை அதிகாரியாக பணியாற்றியவர். 1902-ஆம் ஆண்டு மர்தினி நகரத்தில் பெரும் எரிமலை வெடிப்பு ஏற்பட்டது. அப்போது அங்கிருந்த எழுநூறு பேரை பாதுகாப்பாக வெளியேற்றும் நடவடிக்கையில் அவர் ஈடுபட்டிருந்தார். அந்த நிகழ்வின் போது அவர் பட்டறிந்தவைகளைக் கொண்டே வாழ்க்கைக்கு தன்னலமின்மையும், கட்டுக்கோப்பான உடல் வலிமையும் மிக மிக தேவையான என்ற ஒன்று என அறிந்து கொண்டார்.  
அதன் பின் அவர் உலகின் பல பாகங்களுக்கு பயணங்களை மேற்கொண்டு ஆப்பிரிக்கா உட்பட பல ஆதிவாசி சமூகங்களிடையே காணப்படும் உடல் பயிற்சி நெறிகளையும், நடமாடும் பயிற்சிகளையும் ஆழமாக அறிந்து கொண்டார்.  
இவற்றைப் பின்புலமாக கொண்டு பிற்காலத்தில் அவர் தனக்கான ஒரு பாணியில் உடற்பயிற்சி முறைகளை உருவாக்கத் தொடங்கினார். அந்த உடற்பயிற்சி முறைகளை இயல்பான முறையில் பலருக்கும் கற்றுக் கொடுக்கத் தொடங்கினார். "வலிமையாக இரு, மற்றவருக்கு பயன்படு" என்ற தாரக மந்திரத்தை பரப்பினார்.  
இவருடைய பயிற்சி நெறிமுறைகளை பின்பற்றி கடந்த நூற்றண்டின் நடுக்காலப் பகுதியில் தாவல் கலை (Parkour) என்ற ஒரு உடல் பயிற்சிக் கலை தோற்றம் கண்டது..
# விக்கிப்பீடியா:Statistics/weekly/30-Aug-2015
| 118 | 117.213.8.205 | 0 | 1 | 0 | 0 | 0 | 0 | 0 | 1 | 0 |  |
| 119 | 49.202.190.187 | 0 | 1 | 0 | 0 | 0 | 0 | 0 | 1 | 1 |  |
| 120 | Jaivanth | 0 | 1 | 0 | 0 | 0 | 0 | 0 | 1 | 22 |  |
| 121 | Jatheeskaran | 0 | 1 | 0 | 0 | 0 | 0 | 0 | 1 | 11 |  |
| 122 | 2605:6000:ECCF:E600:A914:97E9:5353:E460 | 0 | 1 | 0 | 0 | 0 | 0 | 0 | 1 | 6 |  |
| 123 | לערי ריינהארט | 0 | 0 | 0 | 0 | 0 | 0 | 1 | 1 | 0 |  |
| 124 | 49.249.212.65 | 0 | 1 | 0 | 0 | 0 | 0 | 0 | 1 | 281 |  |
| 125 | மு. முத்துமாறன் | 0 | 0 | 0 | 0 | 0 | 0 | 1 | 1 | 0 |  |
| 126 | 223.235.126.120 | 0 | 1 | 0 | 0 | 0 | 0 | 0 | 1 | 0 |  |
| 127 | 27.107.72.187 | 0 | 1 | 0 | 0 | 0 | 0 | 0 | 1 | 0 |  |
| 128 | 203.13.3.107 | 0 | 1 | 0 | 0 | 0 | 0 | 0 | 1 | 0 |  |
| 129 | 37.99.164.14 | 0 | 1 | 0 | 0 | 0 | 0 | 0 | 1 | 10 |  |
| 130 | 49.15.211.35 | 0 | 1 | 0 | 0 | 0 | 0 | 0 | 1 | 3 |  |
| 131 | 115.241.120.88 | 0 | 1 | 0 | 0 | 0 | 0 | 0 | 1 | 44 |  |
| 132 | 31.218.168.25 | 0 | 1 | 0 | 0 | 0 | 0 | 0 | 1 | 0 |  |
| 133 | Jayarathina | 0 | 1 | 0 | 0 | 0 | 0 | 0 | 1 | 6 |  |
| 134 | 115.241.82.92 | 0 | 1 | 0 | 0 | 0 | 0 | 0 | 1 | 0 |  |
| 135 | 220.227.32.5 | 0 | 1 | 0 | 0 | 0 | 0 | 0 | 1 | 0 |  |
| 136 | 220.225.124.113 | 0 | 1 | 0 | 0 | 0 | 0 | 0 | 1 | 1 |  |
| 137 | 119.226.67.54 | 0 | 1 | 0 | 0 | 0 | 0 | 0 | 1 | 0 |  |
| 138 | Sunnya343 | 0 | 1 | 0 | 0 | 0 | 0 | 0 | 1 | 0 |  |
| 139 | Micione | 0 | 1 | 0 | 0 | 0 | 0 | 0 | 1 | 13 |  |
| 140 | 122.151.41.112 | 0 | 1 | 0 | 0 | 0 | 0 | 0 | 1 | 0 |  |
| 141 | 107.167.107.109 | 0 | 1 | 0 | 0 | 0 | 0 | 0 | 1 | 0 |  |
| 142 | 27.107.106.164 | 0 | 1 | 0 | 0 | 0 | 0 | 0 | 1 | 0 |  |
| 143 | 103.27.8.43 | 0 | 1 | 0 | 0 | 0 | 0 | 0 | 1 | 0 |  |
| 144 | 198.251.211.165 | 0 | 1 | 0 | 0 | 0 | 0 | 0 | 1 | 28 |  |
| 145 | Kanaltrr | 0 | 1 | 0 | 0 | 0 | 0 | 0 | 1 | 1224 |  |
| 146 | 59.96.230.190 | 0 | 1 | 0 | 0 | 0 | 0 | 0 | 1 | 0 |  |
| 147 | 112.134.32.105 | 0 | 1 | 0 | 0 | 0 | 0 | 0 | 1 | 722 |  |
| 148 | Sundar | 0 | 0 | 0 | 0 | 0 | 0 | 1 | 1 | 0 |  |
| 149 | 27.63.121.197 | 0 | 1 | 0 | 0 | 0 | 0 | 0 | 1 | 12 |  |
| 150 | Tcfc2349 | 0 | 0 | 0 | 0 | 0 | 0 | 1 | 1 | 0 |  |
| 151 | Viruba | 0 | 1 | 0 | 0 | 0 | 0 | 0 | 1 | 123 |  |
| 152 | Kvr.lohith | 0 | 0 | 0 | 0 | 0 | 0 | 1 | 1 | 0 |  |
| 153 | 180.234.58.247 | 0 | 1 | 0 | 0 | 0 | 0 | 0 | 1 | 8 |  |
| 154 | 117.249.141.162 | 0 | 1 | 0 | 0 | 0 | 0 | 0 | 1 | 656 |  |
| 155 | నోముల ప్రభాకర్ గౌడ్ | 0 | 0 | 0 | 0 | 0 | 0 | 1 | 1 | 0 |  |
| 156 | 87.109.192.83 | 0 | 1 | 0 | 0 | 0 | 0 | 0 | 1 | 20 |  |
| 157 | Zeshan Mahmood | 0 | 1 | 0 | 0 | 0 | 0 | 0 | 1 | 0 |  |
| 158 | BCMatsuyama | 0 | 1 | 0 | 0 | 0 | 0 | 0 | 1 | 1 |  |
| 159 | 101.222.170.173 | 0 | 0 | 0 | 0 | 0 | 0 | 1 | 1 | 0 |  |
| 160 | 1.39.60.162 | 0 | 1 | 0 | 0 | 0 | 0 | 0 | 1 | 13 |  |
| 161 | Suriyachandran | 0 | 0 | 0 | 0 | 0 | 0 | 1 | 1 | 0 | } |
# பெர்டெக்னிட்டிக் அமிலம்

**பெர்டெக்னிட்டிக் அமிலம்** *(Pertechnetic acid)* என்பது HTcO<sub>4</sub> என்ற மூலக்கூற்று வாய்ப்பாடு கொண்டுள்ள ஒரு வேதிச் சேர்மம் ஆகும். டெக்னீசியம்(VII) ஆக்சைடை தண்ணீர் அல்லது நைட்ரிக் அமிலம், அடர் கந்தக அமிலம், இராச திராவகம் போன்ற வலிமையானதொரு ஆக்சிசனேற்றியுடன் சேர்த்து வினைப்படுத்தினால் பெர்டெக்னிட்டிக் அமிலத்தைத் தயாரிக்கலாம் . நீருறிஞ்சியான பெர்டெக்னிட்டிக் அமிலம் அடர் சிவப்பு நிறத்தில் அமிலத்தன்மை எண் மதிப்பு pKa 0.32 ஆகக் கொண்டு ஒரு வலிமையான அமிலமாக விளங்குகிறது. பெரும்பாலும் நீர்த்த கரைசலில் பெர்டெக்னிடேட்டு அயனியாகவே காணப்படுகிறது.  
அடர் கந்தக அமிலத்துடன் தேவையான அளவுக்கு வலிமையான அமிலக் கரைசலைச் சேர்த்தால் புரோட்டானேற்றம் நிகழ்ந்து எண்முக வடிவிலான இருநீரேற்றாக (TcO3(OH)(H2O)2) மாறுகிறது.
# R

**R** (**ஆர்**) என்பது புதிய ஆங்கில நெடுங்கணக்கிலும் சீர்தரத்துக்கான அனைத்துலக நிறுவன அடிப்படை இலத்தீன் நெடுங்கணக்கிலும் 18ஆவது எழுத்து ஆகும்.
# R

## பெயர்

எவ்வு (F), எல் (L), எம் (M), என் (N) போன்ற எழுத்துகளின் பெயரை ஒத்ததாக, இலத்தீனில் rஇன் பெயர் ஏர் (er) ஆகும். நடு ஆங்கிலத்தில் இதன் பெயர் ஆராக (ar) மாறியது.
# R

## பயன்பாடு

ஆங்கிலத்தில் கூடுதலாகப் பயன்படுத்தப்படும் எட்டாவது எழுத்து r ஆகும்; கூடுதலாகப் பயன்படுத்தப்படும் நான்காவது மெய்யொலியும் (t, n, s ஆகியவற்றுக்கு அடுத்து) r ஆகும்.
# R

## கணிதத்திலும் அறிவியலிலும்

இயற்கணிதத்தில், மெய்யெண்களின் தொடை ℝஆல் குறிக்கப்படும். வடிவவியலில், ஆரையைக் குறிப்பதற்கும் radius என்பதன் முதலெழுத்தான r பயன்படுத்தப்படுகின்றது.  
வேதியியலில், வளிம மாறிலியானது Rஆல் குறிக்கப்படும்.  
இயற்பியலில், தடைக்கான குறியீடாக R பயன்படுத்தப்படுகின்றது.
# R

## ஒருங்குறியில்

ஒருங்குறியில் rஐ ஒத்த பின்வரும் வரியுருக்கள் காணப்படுகின்றன.  
- 𝐑𝐫 𝑅𝑟 𝑹𝒓 𝖱𝗋 𝗥𝗿 𝘙𝘳 𝙍𝙧 ℛ𝓇 𝓡𝓻 ℜ𝔯 𝕽𝖗 𝚁𝚛 ℝ𝕣 கணிதக் குறியீடுகளாகப் பயன்படும் ஒருங்குறி வரியுருக்கள்
- ʀ சிறிய பேரெழுத்து R, சிறுநாக்கொலி உருட்டொலிக்கான (Uvular trill) பன்னாட்டு ஒலிப்பியல் அரிச்சுவடிக் குறியீடு
- Ꝛ ꝛ சுற்றிய r (r rotunda)
- Ꞃ ꞃ கேலிய R
- Ʀ இலத்தீன் எழுத்து YR (U+01A6), விரிவாக்கப்பட்ட இலத்தீன் பீயில் ʀஇன் பேரெழுத்தாக அறிமுகப்படுத்தப்பட்டது.
- ɹ பன்முகட்டுப் உயிர்ப்போலிக்கான (alveolar approximant) பன்னாட்டு ஒலிப்பியல் அரிச்சுவடிக் குறியீடு
- ɾ பன்முகட்டு வருடொலிக்கான (alveolar flap) பன்னாட்டு ஒலிப்பியல் அரிச்சுவடிக் குறியீடு
- ɻ மேலண்ண உயிர்ப்போலிக்கான (retroflex approximant) பன்னாட்டு ஒலிப்பியல் அரிச்சுவடிக் குறியீடு
- ɽ மேலண்ண வருடொலிக்கான (retroflex flap) பன்னாட்டு ஒலிப்பியல் அரிச்சுவடிக் குறியீடு
- ʁ ஒலிப்புடை பன்முகட்டு உரசொலிக்கான (voiced uvular fricative) பன்னாட்டு ஒலிப்பியல் அரிச்சுவடிக் குறியீடு
- ˞ R-நிற உயிரொலியைக் குறிக்கும் பன்னாட்டு ஒலிப்பியல் அரிச்சுவடிக் கொக்கி ஒலித்திரிபுக் குறி
- ® பதிவுசெய்யப்பட்ட வணிகக்குறிக்கான குறியீடு
- ℟ கிறித்தவ வழிபாட்டு முறையில் பதிலுரைக்கான குறியீடு
- ₽ உரூபிள் நாணயக் குறியீடு
# கோனிரயா (கிண்ணக்குழி)

**கோனிரயா** *(Coniraya )* என்பது சியரீசு குறுங்கோளுக்கு அருகாமையில் உள்ள கிண்ணக் குழியைக் குறிக்கிறது. இக்கிண்ணக்குழிக்கு இன்கா பேரரசின் நம்பிக்கைக்குரிய வளம் கொடுக்கும் சந்திரக் கடவுளின் பெயர் சூட்டப்பட்டுள்ளது. உள்ளூரில் உள்ள ஒரு கதையில் கோனிரயா விராகோச்சா பூமிக்கு இறங்கிவந்து பெரு நாட்டிலுள்ள அவுரோச்சிரி மாவட்டத்தில் கிராமங்களையும், படித்துறைகளில் பாசனக் கால்வாய்களையும் உருவாக்கியதாக கூறப்பட்டுள்ளது. இக்கிண்ணக் குழியின் விட்டம் 136.12 கிலோ மீட்டர்கள் ஆகும்.
# சுக்சுவாங்

**சுக்சுவாங்** ("நகர்த்துவதற்கான கட்டாயம்" என்பதற்கான் செருமனிச் சொல், ) என்பது சதுரங்கம் மற்றும் வேறு சில ஆட்டங்களிலும் வரும் ஓர் நிலையாகும். இந்த நிலையில் ஓர் ஆட்டக்காரர் நகர்த்துவதற்கான வாய்ப்பை கடத்த அல்லது நகர்த்தாமல் இருக்க விரும்பும்போது, நகர்த்தவேண்டும் என்ற கட்டாயத்தின் மூலம் செய்யப்படும் ஒரு நகர்த்தல் அவருக்கு நட்டத்தை ஏற்படுத்தும். "சுக்சுவாங்கில் உள்ளார்" என எந்தவொரு சாத்தியமான நகர்த்தலும் நிலையை மோசமாக மாற்றும் எனும் நிலையில் இருக்கும் ஆட்டக்காரர் குறிப்பிடப்படுவார்.  
"சுக்சுவாங்" எனும் பதம் செருமனில் 1858 அல்லது அதற்கு முற்பட்ட காலத்திலிருந்தே சதுரங்க இலக்கியங்களில் பயன்படுத்தப்பட்டு வந்துள்ளது. இப்பதம் ஆங்கிலத்தில் முதலாவது முறையாக உலக சதுரங்க வாகையாளர் இம்மானுவேல் இலாசுக்கரால் 1905 இல் பயன்படுத்தப்பட்டது.  
சுக்சுவாங்குடனான நிலைகள் இறுதியாட்டங்களில் அதிகமாக இடம்பெறுகின்றன. ஜான் நண்ணின் கூற்றுப்படி, தலைகீழ் சுக்சுவாங் உடனான நிலைகள் இறுதியாட்டப் பகுப்பாய்வில் முக்கிய இடம்பெறுகின்றன.
# சுக்சுவாங்

## வரலாறு

சுக்சுவாங்கின் எண்ணக்கரு, சுக்சுவாங் எனும் சொல் அறியப்படாமல் இருந்திருந்தாலும், பலநூற்றாண்டுகாலமாக ஆட்டக்காரர்களால் பயன்படுத்தப்பட்டுள்ளது. அரசனும் கோட்டையும் எதிர் அரசன் இறுதியாட்டங்களை வெற்றிபெற சுக்சுவாங் முக்கியமானது. அரசனும் கோட்டையும் (அல்லது ஒரே ஆற்றல் கொண்ட வேறு பெயருடைய காய்கள்) சதுரங்க ஆட்டத்தின் ஆரம்ப நிலைகளிலேயே பயன்பாட்டில் இருந்துள்ளது.  
அடிப்படையான இறுதி முற்றுகைகள் தவிர்ந்த ஏனைய நிலைகளில் ஆரம்ப காலத்தில் சுக்சுவாங் பயன்படுத்தப்பட்டமை சைராப்பு கதாய் என்பவரின் முற்கால சதுரங்க வகையான சதிராஞ்சு என்பதின் மேலான இந்த ஆய்விலாக இருக்கலாம். இது 813 மற்றும் 833ஆம் ஆண்டுகளுக்கு இடைப்பட்ட காலத்தில் வெளியிடப்பட்டிருக்கலாம்.
:**1. Re3 Ng1**
:**2. Kf5 Kd4**
:**3. Kf4**
ஆகிய நகர்த்தல்களின் பின்னர் கருப்பானது சுக்சுவாங் நிலைக்குத் தள்ளப்படுகிறது. 3... Kc4 4. Kg3 Kd4 5. Re1 ஆகிய நகர்த்தல்களின் பின்னர் வெள்ளை வெற்றிகொள்கிறது.
# ஆலிவர் சாக்சு

**ஆலிவர் ஊல்ஃப் சாக்சு** (*Oliver Wolf Sacks*, 9 சூலை 1933 - 30 ஆகத்து 2015) ஓர் ஆங்கிலேய நரம்பியலாளரும் எழுத்தாளரும் ஆவார். இவர் தன் நோயாளிகளின் நேர்வுகளை விவரிக்கும் நோய்வரலாற்று நூல்களால் பெயர் பெற்றவர். இவற்றில் பல திரைப்படங்களாகவும் நாடகங்களாகவும் வெளியிடப்பட்டுள்ளன.  
இவர் நோயால் 2015 ஆகத்து 30அன்று மன்னாட்டனில் உள்ள தன் வீட்டில் 82ஆம் அகவையில் இயற்கை எய்தினார்.
# கோளக் கோணம்

**கோளக் கோணம்** (*spherical angle*) என்பது ஒரு கோளத்தின் மேலுள்ள இரு வெட்டிக்கொள்ளும் வளைகோடுகளுக்கு இடைப்பட்ட கோணம் ஆகும். இந்த வளைகோடுகள் அமையும் தளங்களுக்கு இடைப்பட்ட கோணமாக இக்கோணம் அளக்கப்படுகிறது. எனவே இது ஒரு குறிப்பிட்ட இருமுகக் கோணம் ஆகும். கோளத்தின் மையம் இவ்விரு தளங்களிலும் அமையும்.
# இந்தியாவின் புதிய வங்கி

**இந்தியாவின் புதிய வங்கி** (New Bank of India) 1936இல் லாகூரில் நிறுவப்பட்ட வணிக வங்கியாகும். இவ்வங்கி, தனது தலைமையகத்தை 1947இல் அமிர்தசரஸ்க்கும், 1956இல் புது தில்லிக்கும் மாற்றிக் கொண்டது. இவ்வங்கி, 1965இல் *தித்வானா தொழில்துறை வங்கியையும்*, 1969இல் *சாவ்லா வங்கியையும்*, 1971இல் சகுகாரா வங்கியையும் தன்னுடன் இணைத்துக் கொண்டது. இவ்வங்கியானது *பஞ்சாப் மற்றும் காஷ்மீர் வங்கியையும்* தன்னுடன் இணைத்துக் கொண்டது.
# இந்தியாவின் புதிய வங்கி

## இணைத்துக் கொண்ட வங்கிகள்

- *தித்வானா தொழில்துறை வங்கி* 1925இல் தித்வானாவில் நிறுவப்பட்ட வங்கியாகும்.  
- 1913ஆம் ஆண்டில் தொடங்கப்பட்ட *சாவ்லா வங்கி* பன்னுவில் தனது பதிவு அலுவலகத்துடன் செயற்பட்டு வந்தது. இவ்வங்கிக்கு டேராடூனில் ஒரு கிளை அலுவலகம் செயற்பட்டது. இந்திய பிரிவினையின் போது இவ்வங்கியில் கணக்கு வைத்திருந்தவர்களிலும், இவ்வங்கிக்கு கடனளித்தவர்களிலும் 95% விழுக்காட்டிற்கும் அதிகமானவர்கள் இந்திய பகுதிகளுக்கு இடம்பெயர்ந்தனர்.  
- *சகுகாரா வங்கி* 1912ஆம் ஆண்டில் லூதியானாவில் தொடங்கப்பட்ட வங்கியாகும். இவ்வங்கிக்கு பாகிஸ்தானிலும் கிளைகள் செயற்பட்டு வந்தன. இந்திய பிரிவினையின் போது இந்த கிளைகளை இழக்க நேர்ந்தது.  
- *லாலா கோகுல் சந்த் சூரி* என்பவரால் தில்லியில், 1912ஆம் ஆண்டில் தொடங்கப்பட்ட *பஞ்சாப் & காஷ்மீர் வங்கியானது* இராவல்பிண்டியில் செயற்பட்டு வந்தது.
# இந்தியாவின் புதிய வங்கி

## இணைப்பு

இந்திய அரசு 1980இல் வங்கிகள் தேசியமயமாக்கப்பட்ட போது இவ்வங்கியும் தேசியமயமாக்கப்பட்டது. 1993ஆம் ஆண்டில் இவ்வங்கியை *பஞ்சாப் தேசிய வங்கி* தன்னுடன் இணைத்துக் கொண்டது. ஒரு தேசியமயமாக்கப்பட்ட வங்கி, மற்றொரு தேசியமயமாக்கப்பட்ட வங்கியை தன்னுடன் இணைத்துக் கொண்டது இதுவே முதல்முறையாகும். இதற்கு முன்பாக இதுபோன்றதொரு இணைப்பானது இந்தியாவில் வேறு எங்கும் நடைபெறவில்லை.
# இந்தியாவின் புதிய வங்கி

## இதனையும் காண்க

- இந்திய வங்கிகள்
- இந்தியாவில் வங்கித்தொழில்
- இந்தியப் பொதுத்துறை வங்கிகள்
# முட்டாபுறாசர்

**முட்டாபுறாசர்**(Muttaburrasaurus) என்பவை புள்ளடியின தாவரவுண்ணி இடைனோசர் விலங்கினம் ஆகும். இவ் விலங்கினம் 99.6 மில்லியன் ஆண்டுகளுக்கு முன் இன்றைய வடகிழக்கு ஆஸ்திரேலியாவில்சீமைச்சுண்ண பெருங்காலத்தின் தொடக்கத்தில் வாழ்ந்தவை.இவ் விலங்கினம் இராப்தோதோன்றிதை (Rhabdodontidae) குடும்பத்தைச் சேர்ந்த இகுவானோதோன்றியன் (iguanodontian) மரபைச் சேர்ந்தவை ஆகும்.மின்மி என்ற இடைனோசர் வகையைப் போலவே இவ் விலங்கினங்களின் முழுமையான எலும்புக் கூடுகள் கிடைத்திருக்கின்றது.
# முட்டாபுறாசர்

## பெயர்க் காரண்ம்

ஆஸ்திரேலியாவின் குவின்லாந்து மாகாணத்தில் முட்டாபுறா என்ற இடத்திலேயே முதன்முறையாக இவ் விலங்கினத்தின் எலும்புக் கூடு கண்டறியப்பட்டது. அதனாலேயே இவற்றுக்கும் முட்டாபுறாசர் என பெயரிடப்பட்டுள்ளது.
# கிருஷ்ணர் வங்கி

**கிருஷ்ணர் வங்கி** (*Lord Krishna Bank*) இந்தியாவின் கேரளத்தில் உள்ள திருச்சூர் மாவட்டத்தில், கொடுங்கல்லூரை தலைமையிடமாகக் கொண்டு 1940இல் தொடங்கப்பட்ட தனியார்த் துறை வணிக வங்கியாகும்.
# கிருஷ்ணர் வங்கி

## இணைத்துக் கொண்ட வங்கிகள்

1960களில் இவ்வங்கியானது மூன்று வணிக வங்கிகளை தன்னுடன் இணைத்துக் கொண்டது. அவையாவன:  
- கேரள யூனியன் வங்கி (தொடக்கம் 1952 செப்டம்பர் 22).
- திய்யா வங்கி (தொடக்கம் 1941) - (இணைப்பு 1964 நவம்பர் 16)
- ஜோஸ்னா வங்கி
# கிருஷ்ணர் வங்கி

## இணைப்பு

1971இல் இவ்வங்கி, பட்டியலிடப்பட்ட இந்திய வங்கிகளில் ஒன்றாக வளர்ந்தது. 2007ஆம் ஆண்டில் இது *பஞ்சாப் செஞ்சூரியன் வங்கியுடன்* இணைக்கப்பட்டது.
# கிருஷ்ணர் வங்கி

## இதனையும் காண்க

- இந்திய வங்கிகள்
- இந்தியாவில் வங்கித்தொழில்
# தங் அயாங் நிரர்த்தா

உள்ள தங் அயாங் நிரர்த்தாவின் சிலை]]
முதன்முதலாக, பத்மாசனம் எனும் அரியணையை அறிமுகம் செய்தவர் டாங்யாங் நிரார்த்தா.]]  
**டாங்யாங் நிரார்த்தா**அல்லது **டாங்யாங் துவியேந்திரா**, பொ.பி 16ஆம் நூற்றாண்டளவில் பாலியில் சைவ பக்தி இயக்கத்தை முன்னெடுத்த அருளாளரும் கவிஞரும் ஆவார். , **பேடாந்த சக்தி வவு ரவு** (Pedanda Shakti Wawu Rauh) , **துவான் சுமேரு** (Twan Sumeru) போன்ற பெயர்களாலும் இவர் குறிப்பிடப்படுவதுண்டு
# தங் அயாங் நிரர்த்தா

## வாழ்க்கை

"துவியேந்திராதத்வ", 'பபத் பிராம்மண' எனும் பாலி நாட்டு நூல்கள், இவரது வரலாற்றை விவரிக்கின்றன.  
யாவாவின் "பிலம்பங்கன்" இராச்சியத்தில் வாழ்ந்து வந்தார் துவியேந்திரா. அவரது புரவலர்களில் ஒருவரின் மனைவி, அவர்மீது காதல்வயப்பட்டதை அடுத்து, அவர் அங்கிருந்து வெளியேறவேண்டிய நிர்ப்பந்தம் ஏற்பட்டது. அவர், "கெல்கெல்" பகுதியிலிருந்து ஆண்ட மன்னன் "தலெம் பதுரெங்கோன்" (Dalem Baturenggong) இன் புரோகிதராகப் பணியாற்றுவதற்காக, பொ.பி 1537இல், பாலியை வந்தடைந்தார். அவர் பூசணிக்காயின் மீதமர்ந்தே கடல் கடந்து வந்ததாக நம்பப்படுவதால், பாலிப் பிராமணர்கள், பூசணிக்காயை உண்பதில்லை.  
அப்போது பாலியில் கொள்ளைநோயின் பாதிப்பால், பெரும் உயிரழிவு ஏற்பட்டுக் கொண்டிருந்தது. தன் தலைமுடி ஒன்றுடன் தலெம் பதுரெங்கோனின் அரசவைக்குச் சென்ற துவியேந்திரா, கொள்ளைநோயை அழிக்க அதுவே போதுமானது என்றார்.  
"பத்மாசனம்" என அழைக்கப்படும் கட்டமைப்பை பாலி இந்து ஆலயங்களில் அறிமுகம் செய்தவர் இவரே. ஊரூராகப் பயணித்த அவர்,வெற்று அரியணை ஒன்றை தூணொன்றின் உச்சியில் அமைத்து, அதைப் பரம்பொருளின் அம்சமாக வழிபடும் வழக்கத்தைக் கொணர்ந்தார்.இன்றும் பாலித்தீவின் கரையோரத்திலுள்ள ஆலயங்கள் பத்மாசனங்கள் நிறைந்தவையாகக் காணப்படுகின்றன.  
இந்தோனேசியாவில் மிக வேகமாகப் பரவிக்கொண்டிருந்த இசுலாமுக்கெதிராகப் போராடிய இவர், இந்து சமயத்திலும் கடவுள் ஒருவரே என்ற தத்துவத்தை வலியுறுத்தினார். இவர் முன்வைத்த மூலப் பரம்பொருள் சிவன், என்ற கொள்கையே, பின் "அசிந்தியன்" வழிபாடாக, வளர்ச்சி கண்டது.
# தங் அயாங் நிரர்த்தா

## மேலும் பார்க்க

- இந்தோனேசிய இந்துநெறி
- சிவன்
- அசிந்தியன்
- பாலி
# தங் அயாங் நிரர்த்தா

## அடிக்குறிப்புகள்

- Pringle,Robert. (2004) *A Short History of Bali: Indonesia's Hindu Realm*. Crows Nest, NSW: Allan & Unwin .
- Hinduism and Islam in Indonesia: Bali and the Pasisir World *Indonesia*, Vol. 44. (Oct., 1987), pp.&nbsp;30–58.
# லங்கர் (சீக்கியம்)

**லங்கர்** ( , ), சீக்கிய சமய வழிபாட்டுத் தலமான குருத்துவாராக்களில் வழிபட வருபவர்களுக்கு சாதி, சமய வேறுபாடுன்றி இலவசமாக சைவ மற்றும் நனிசைவ உணவு வழங்கும் சமையல் கூடமாகும். லங்கரில் உணவு தயாரிக்கவும், பக்தர்களுக்கு உணவு பரிமாறவும், நீர் வழங்கவும் தன்னார்வ சீக்கிய ஆண், பெண் தொண்டர்கள் முன் வருகின்றனர்.  
தீபாவளியின் போது மட்டும், அமிர்தசரசில் உள்ள ஹர்மந்திர் சாகிப் குருத்துவாராவின் லங்கரில் மட்டும் அசைவ உணவு பக்தர்களுக்குப் பிரசாதமாக பரிமாறப்படுகிறது. உலகம் முழுவதும் சீக்கியர்கள் வாழும் பகுதிகளில் உள்ள குருத்துவாராக்களில் லங்கர் கட்டாயம் இடம் பெற்றிருக்கும்.  
சீக்கிய பண்டிகை நாட்களில் குருத்துவராக்களில் கூட்டம் கூடுவதால், திறந்த வெளி லங்கர்கள் அமைக்கப்படுகிறது.